Bergsøya (Gjemnes)

Bergsøya (uttales: Bæshøya) i Gjemnes kommune på Nordmøre.

Den er omgitt av Freifjorden i nord, Bergsøysundet i øst, Bergsøyfjorden i sør og Gjemnessundet i vest, og ligger lengst nord i kommunen.Bergsøya på Norgeskart.no fra Statens kartverk Øyas totale areal er 8,89 km2 og er dermed kommunens største øy. Høyeste punkt er Brannhaugen 284 moh.

Bergsøya hadde tidligere bare fergeforbindelse til fastlandet noen ganger hver dag. Etter at Kristiansunds fastlandsforbindelse, Krifast, ble åpnet i 1992 har Bergsøya blitt regionens trafikale knutepunkt. Bomstasjonen for Krifast var plassert på Bergsøya.

Fra Bergsøya går 
 Freifjordtunnelen på riksvei 70 i retning Kristiansund. 
 Gjemnessundbrua, en hengebro på E39 i retning Molde og Ålesund.  
 Bergsøysundbrua, en flytebro mellom Bergsøya og Aspøya og Tingvoll-halvøya. Den er del av både riksvei 70 til Oppdal og E39 til Trondheim.

 Referanser 

Kategori:Gjemnes' geografi
Kategori:Øyer i Møre og Romsdal
Kategori:Tidligere fergesteder i Møre og Romsdal